05/12/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Corrección de erro material en bases específicas de estabilización por concurso

Por resolución núm.50703, do 2 de decembro de 2022, o Presidente da Deputación Provincial resolveu avocar a competencia para a corrección de erros na aprobación das bases específicas de estabilización de emprego temporal no sentido seguinte: “Por resolución núm.24474, de 16 de xullo de 2019, o Presidente delegou na Xunta de Goberno entre outras: “A aprobación das bases das probas para a selección de persoal”. A Xunta de Goberno, na sesión ordinaria celebrada o día 1 de decembro de 2022, adoptou acordo de aprobación das Bases específicas reguladoras dos procesos de estabilización, en execución da oferta de emprego público dos anos 2019, 2020, 2021 e ampliación 2021 desta Deputación, que foron publicadas no “Boletín Oficial da Provincia da Coruña” núm.229, 02.12.2022. Advertido erro material nas mesmas, e tendo presente que a data límite fixada pola Lei 20/2021, do 28 de decembro, para a publicación da convocatoria dos procesos de estabilización de emprego temporal é o 31 de decembro de 2022, Primeiro. Avocar a competencia que con carácter xeral foi delegada na Xunta de Goberno por resolución núm.24474, de 16 de xullo de 2019 para a corrección de erros na aprobación das bases específicas de estabilización de emprego temporal. Segundo. Advertido erro material na aprobación das Bases específicas de convocatoria excepcional polo sistema de concurso para a estabilización de emprego temporal de catro (4) prazas de enxeñeiro/a técnico/a de obras públicas (A2) da Deputación Provincial da Coruña, procede efectuar a seguinte rectificación: Onde di: “Cuarta.- Requisitos. Titulación.4.2. Respecto da titulación requirida, as persoas aspirantes deberán estar en posesión do título de enxeñeiro/a técnico industrial ou titulación equivalente que habilite para o exercicio da profesión de enxeñeiro/a técnico/a de obras públicas ou graduado/a nunha titulación que habilite para o exercicio da profesión de enxeñeiro/a técnico/a de obras públicas, ou en condicións de obtelo antes de que finalice o prazo de presentación de solicitudes.” Debe dicir: “Cuarta.- Requisitos. Titulación.4.2. Respecto da titulación requirida, as persoas aspirantes deberán estar en posesión do título de enxeñeiro/a técnico/a de obras públicas ou titulación equivalente que habilite para o exercicio da profesión de enxeñeiro/a técnico/a de obras públicas ou graduado/a nunha titulación que habilite para o exercicio da profesión de enxeñeiro/a técnico/a de obras públicas, ou en condicións de obtelo antes de que finalice o prazo de presentación de solicitudes.” Terceiro. Ordenar a publicación da presente resolución no Boletín Oficial da Provincia da Coruña. Cuarto. Dar conta desta resolución na próxima reunión da Xunta de Goberno. A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. Todo iso sen prexuízo de calquera outro recurso que estime procedente.” A Coruña, 2 de decembro de 2022 O PRESIDENTE O SECRETARIO ACCTAL., PDFR 26013/2019 DO 29/07/2019 O DEPUTADO Antonio Leira Piñeiro Miguel Iglesias Martínez